ત્‍યારે વધુ જાણવા પ્રમાણે એક નાના સ્‍થાનિક કર્મચારીએ તો ખુલાસો કરતાં જણાવ્‍યું છે કે, નામ ન આપવાની શરતે કહૃાું છે કે, અમારે નોકરી કરવી જ નથી અને આ વન વિભાગના અધિકારીઓ અમોને છુટા પણ નથી કરતા અને અમારી મજબુરીનો લાભ લઈ પરાણે નોકરીકરાવે છે અને અમારી જેવા નાના કર્મચારીનું શોષણ જ કરે છે અને મહત્‍વની કામગીરી અમારી પાસે જ કરાવે છે અને ગાર્ડ-ફોરેસ્‍ટર માત્રને માત્ર ઓર્ડર કરી દે છે કે મારણ થયું છે તપાસ કરી લેજે, કુંડી ખાલી છે ભરી લેજે, સિંહોનું લોકેશન મેળવી ફોન કરજે વગેરે કામગીરી કરવા છતાં ચાર મહિનાનો પગાર ચુકવવામાં આવતો નથી. અને નાના કર્મચારીઓનો પગાર એક માસનો સાતથી આઠ હજાર જ છે અને કામગીરી ડબલ કરાવે છે. ત્‍યારે ગાર્ડ-ફોરેસ્‍ટર સહિતના કર્મચારીઓના પગાર તગડા હોવા છતાં તેઓના પગાર દર મહિને પેલી તારીખે થઈ જાય છે. અને આમ ધારી ગીર પૂર્વમાં નાના કર્મચારીઓનું શોષણ ચાલું જ રહેશે અને પગાર ચૂકવાશે કે કેમ ? તેવો પ્રશ્‍ન ધારી ગીર પૂર્વના નાના કર્મચારીઓમાં રોષ ફેલાયો છે.